《一晓发射洪循江而行书二诗州堆馆》
宋代·李新

翠麦铺茸不罅土，白白红红花日许。
我行未尽天之涯，马足舆肩已辛苦。
时名入手无一掬，昔年虎章今化鼠。
疾归灌畦蔬换肉，无谓我不如老圃。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。